Veľká cena Bahrajnu

**Veľká cena Bahrajnu** (Bahrain Grand Prix) je automobilový pretek zaradený do kalendára Majstrovstiev sveta Formuly 1, ktorý sa koná na okruhu Bahrain International Circuit v meste Sakhir. Je to prvá Veľká cena Formuly 1 v histórii, konaná na Blízkom východe a významný symbol expanziu športu mimo Európy.

## História

### Začiatky a debut (2004)
Veľká cena Bahrajnu debutovala v sezóne , počas éry rýchlej globalizácie Formuly 1 pod vedením Bernieho Ecclestonea. Prvý ročník sa konal 4. apríla 2004 a stal sa okamžitým úspechom, moderný okruh, vybudovaný v púšti, ponúkol špičkové zázemie a technické zázraky. Víťazom premiérových pretekov sa stal Michael Schumacher na Ferrari, čo podčiarklo dominanciu tímu v sezóne.

### Rastúci význam a technologický symbol
Od svojho vzniku sa Veľká cena Bahrajnu stala stálym otváracím podujatím sezóny (s výnimkami) a zároveň miestom zimných testov vďaka priaznivému podnebiu. Bahrajn sa stal vzorom pre ďalšie blízkovýchodné projekty, Abú Zabí, Katar či Saudskú Arábiu. Vďaka svojmu strategickému termínu je považovaná za barometer výkonov tímov po zimnej prestávke.

## Nočné preteky
Pri príležitosti 10. výročia v roku 2014 sa Veľká cena Bahrajnu prvýkrát konala v noci pod umelým osvetlením. Preteky sa odvtedy jazdia po západe slnka, čo zvýšilo atraktivitu a znížilo extrémne teploty. Nočná atmosféra, osvetlenie a púštny piesok vytvorili unikátny vizuálny štýl, odvtedy je Bahrajn považovaný za jednu z najkrajších a najlepšie organizovaných veľkých cien v kalendári.

## Okruh
Okruh kombinuje rýchle rovinky a technické zákruty, ktoré preverujú brzdy aj prácu s pneumatikami. Medzi najznámejšie úseky patrí:

* zákruta č. 1 („Michael Schumacher Corner“) – prudké brzdenie z vyše 320 km/h,
* dlhá rovinka medzi zákrutami 10 a 11, kde je druhá DRS zóna, a technický záver trate, kde jazdci často rozhodujú o pozíciách v posledných kolách.

## Nehoda Romaina Grosjeana
Počas Veľkej ceny Bahrajnu 2020 (29. novembra) utrpel francúzsky jazdec Romain Grosjean (Haas F1 Team) jednu z najdramatickejších nehôd v modernej histórii Formuly 1. Hneď v úvodnom kole pretekov sa po kontakte s autom Daniila Kvyata dostal mimo trať a vo vysokej rýchlosti, približne 220 km/h, narazil do zvodidiel v tretej zákrute. Náraz rozlomil monopost na dve časti a nádrž sa poškodila, čo spôsobilo okamžitý požiar. Grosjean strávil 28 sekúnd v plameňoch, no vďaka rýchlej reakcii traťových maršalov, lekára Iana Robertsa a vodiča lekárskeho vozidla Alana van der Merweho sa mu podarilo uniknúť s ľahšími popáleninami. Zásadnú úlohu pri jeho prežití zohral ochranný systém halo, ktorý odklonil zvodidlá nad kokpitom. Následne bol Grosjean prevezený do nemocnice v Maname a po niekoľkých dňoch prepustený. Incident sa stal symbolom pokroku v bezpečnosti Formuly 1, pričom FIA po ňom ešte viac posilnila požiadavky na pevnosť palivových nádrží a kabíny jazdca.

## Zaujímavosti

* Bahrajn bol prvým okruhom F1 postaveným v púšti, trať má špeciálny systém fúkania piesku, aby sa udržal čistý asfalt.
* FIA v roku 2020 použila „Outer Loop“ konfiguráciu okruhu pre Veľkú cenu Sachíru s dĺžkou len 3,543 km, kde priemerná rýchlosť presiahla 230 km/h.
* Okruh má šesť rôznych konfigurácií, používaných pre rôzne kategórie (Formula 2, WEC, testy).

## Súčasnosť
Od roku 2021 sa Veľká cena Bahrajnu jazdí ako otváracie podujatie sezóny, čo jej prináša obrovskú mediálnu pozornosť. Zmluva medzi organizátormi a FIA bola predĺžená do roku 2036, čím sa Bahrajn zaradil medzi stálice šampionátu.

## Víťazi Veľkej ceny Bahrajnu

##### Jazdci

##### Konštruktér

## Referencie


Bahrajn
Kategória:Motoršport v Bahrajne